**P Á L Y Á Z A T I**

**T Á J É K O Z T A T Ó**

1. **Esemény – Kisérleti projekt tájékoztató rendezvény**

A Covid-19 vírus által okozott nehézségek ellenér a kisérleti projekt tájékoztatása, szakmai tartalmának megosztása és megvitatása, személyes találkozás formájában került megrendezésre Hajdúnánáson.

A konferenciára meghívottak, résztvevők:

A projektben illetékes személyek (HVDSZ 2000 és a KÉZMŰ), illetve a Hajdúnánáson, Hajdúdorogon és Abádszalókon lévő gyárak vezetői, régióvezető, járásvezetők, rehabilitációs mentorok, szakszervezeti tisztségviselők.

A konferencia résztvevői hozzájárultak, hogy hangfelvétel és fotók készüljenek.

Kárpáti Anett köszöntötte, s egyben megnyitotta a konferenciát, majd a résztvevők röviden bemutatkoztak.

Napi rendek témái és tartalmai:

* Kisérleti projekt bemutatása:

Szabó Péter, a projekt koordinátora ismertette a projektet, kiemelve, hogy a projekt konzorciumban valósul meg, amelynek tagjai a HVDSZ 2000 és a Kézmű-Főkefe-Erfo. A projekt a foglalkoztatási válsághelyzetek kezelésére fókuszál, az ezen belül megjelölt ágazat pedig a bútorgyártás.

Ismertette a pilot-projekt elvárásait. Első feladatként azonosítani kell majd 5-10 az ágazatban jellemző munkakört. A nyertesnek meg kell majd vizsgálnia, hogy ezekben a munkakörökben milyen, foglalkoztatással összefüggő problémák vannak, illetve ezekre milyen megoldásokat lehet készíteni, majd ezeket pilot-jelleggel 10 munkavállalón tesztelni, kipróbálni. A tájékoztató esemény egyik célja, hogy lássák, milyen szempontokat vegyen majd figyelembe a pilot-projekt megvalósítója, vagyis a cégek, mint megrendelők milyen elvárásokat tudnak megfogalmazni. Milyen munkakörök, munkafolyamatok lehetnek kritikusak, milyen problémákat látnak helyi szinten – ezek megvilágításában kéri a résztvevők segítségét.

* Felmerülő kérdések átbeszélése:

A cél az lenne, ha a mostani egy műszakból, kettőre tudnának átállni. CNC-gépkezelőket is szeretnének képezni, de hiány van asztalosból, illetve CNC-gépek javításában jártas karbantartó-műszerészekből is. A bútorüzem képviselői úgy foglalták össze, hogy sok-sok új gépre, szerszámra, valamint szakemberekre is szükségük lenne. Például egy CNC programozó szakembert vettek fel cégükhöz, de ő országos szinten látja el a feladatát, nagyon kevés ideje jut a hajdúnánási bútorüzemre. Szó esett arról is, hogy a megváltozott munkaképességűek nem mehetnek a gépek közelébe, ehelyett a csomagolásban, bútorok tisztításában dolgoznak, vagy kisebb összeszerelési feladatokat kapnak, az üzemorvossal együttműködve próbálják nekik a hozzájuk illő feladatot találni, amely egészségügyi állapotuknak legjobban megfelel, a CNC vezérlésű gépeket például nem kezelhetik.

Folyamatos karbantartásokra van szükség a gépek esetében, tekintve, hogy 25 éves gépekkel dolgoznak, amelyeknek egyre nagyobb a szerviz- és karbantartási igénye. Olyan gépre lenne leginkább szükség, amivel tudnak íves anyagokat marni, valamint lezárni (élzárás), a gép üzemeltetéséhez CNC-kezelőre lenne szükség, de ez egy speciális gép, még ezen belül is speciális tudást igényel.

A rendezvényen Szabó Péter ismertette, hogy ha megkötik a szerződést a céggel a pilot-projekt keretében, akkor a cég az üzemben készít majd egy részletesebb kérdőíves felmérést a kiválasztott munkavállalókkal arra vonatkozóan, hogy feltárják a problémákat, és megnézi, hogyan lehetne a munkavégzési körülményeket javítani, majd kidolgoz egy megoldási javaslatot.

A kisérleti projektben felmerülő kérdések és egyeztetések után Kárpáti Anett megköszönte az aktív részvételt és bezárta a konferenciát.

K.m.f

Kárpáti Anett

HVDSZ 2000